Document ID: /roh_data/filtered/fineweb-2-filterrobots_roh.jsonl.gz/46011

Pled da prim d'avust ina giada auter
- Mardi, 1.8.2017, 14:59
Ils pleds da prim d'avust tunan savens sumegliant. Pleds sco toleranza, luschezza u libertad vegnan quasi adina avant en ina moda u l'autra. Il rappunz da Cuira Claudio Candinas vul però far quai in zic auter quest onn.
Enconuschent sco rapper da la band da hip hop grischuna «Breitbild», ha Claudio Candinas survegnì quest onn la dumonda da tegnair il pled da prim d'avust a Cuira. El haja survegnì ina carte blanche ed el na veglia betg discurrer da politica, uschia il rappunz.
Claudio Candinas tegn ses pled da prim d'avust questa saira a las 21:45 sin la Quaderwiese a Cuira.
Era en autras vischnancas grischunas tegnan differentas persunalitads oz pleds da prim d'avust. Ina survista da las 40 occurenzas chattais Vus sin la carta sut.